Ing Indonésia, Malaysia lan Thailand, prodhuksi kesemek umumé mung cukup kanggo konsumsi lokal. Sumatra Lor, khususé wewengkon Brastagi, biyèn tau sacara tetep ngirim kesemek kanggo Singapura; nanging saiki mandheg amarga kualitasé kadhesek déning kesemek prodhuk nagara-nagara liya. Papan-papan liya ing Indonésia sing ngasilaké kesemek ing antarané ya iku Jawa Kulon lan Jawa Wétan, ing ngendi woh iki ditandur ing laladan-laladan dhuwur ing pagunungan.